చెన్నై, మార్చి 25 (ఆంధ్రజ్యోతి): తమిళ సూపర్స్టార్ రజనీకాంత శ్రీలంక పర్యటన రద్దయింది. డీపీఐ, ఎండీఎంకే నేతలు తిరుమావళవన, వైగో తదితరుల విజ్ఞప్తి మేరకు తన పర్యటనను రద్దు చేసుకుంటున్నట్టు శనివారం ఓ ప్రకటనలో రజనీ వెల్లడించారు. లైకా సంస్థ చైర్మన సుభాష్కరన తన మాతృమూర్తి జ్ఞానాంబిక పేరిట శ్రీలంకలో 150 ఇళ్లు నిర్మించారు. నిరుపేద తమిళులకు వాటిని అందజేసే కార్యక్రమానికి రజనీతో పాటు పలువురు ప్రముఖులను ఆహ్వానించారు. ఏప్రిల్ 9న జరిగే కార్యక్రమంలో జాఫ్నా విశ్వవిద్యాలయంలో పరిశోధన భవన నిధికి విరాళం అందించేందుకు కూడా రజనీకాంత సిద్ధమయ్యారు. ఆ మరుసటి రోజు ఇళ్లను పొందిన తమిళ లబ్ధిదారులను కలుసుకుని వారి ఇళ్ల ముంగిట మొక్కలు నాటే కార్యక్రమంలో పాల్గొనాలని భావించినట్టు తెలిపారు. ఆ తర్వాత ముల్లైదీవు, కిళినొచ్చి, పుదుకుడియిరుప్పు వంటి ప్రాంతాల్లోని తమిళులను ప్రత్యేకంగా కలుసుకునే కార్యక్రమం కూడా ఏర్పాటు చేశారన్నారు. శ్రీలంక అధ్యక్షుడు మైత్రీపాల సిరిసేనను కలుసుకుని తమిళ జాలర్లపై జరుగుతున్న దాడులు, సాగుతున్న మారణకాండపై చర్చలు జరపాలని భావించానని, అయితే తన సన్నిహితుల సూచన మేరకు పర్యటనను రద్దు చేసుకున్నట్లు తెలిపారు.
chennai, marchi 25 (aandhrajyoti): tamila superstar rajaneekaanta srilanka paryatana raddayindi. dpi, mdmk nethalu tirumavalavana, vaigo taditarula vignapti meraku tana paryatananu raddu chesukuntunnattu sanivaaram oo prakatanalo rajanee velladinchaaru. laika samstha chairmana subhashkarana tana maatrumuurti ghnaanaambika paerita srilankalo 150 illu nirminchaaru. nirupeda tamilulaku vaatini andajese kaaryakramaaniki rajaneetho paatu paluvuru pramukhulanu aahvaaninchaaru. epril 9na jarige kaaryakramamlo jaffna vishwavidyaalayamlo parisodhana bhavana nidhiki viraalam andinchenduku kuudaa rajaneekaanta siddhamayyaaru. aa marusati roju illanu pondina tamila labdhidaarulanu kalusukuni vaari illa mungita mokkalu naate kaaryakramamlo paalgonaalani bhaavinchinattu telipaaru. aa tarvaata mullaideevu, kilinochi, pudukudiyiruppu vanti praantaallooni tamilulanu pratyekamgaa kalusukune kaaryakramam kuudaa erpaatu chesaarannaaru. srilanka adhyakshudu maitripala sirisenanu kalusukuni tamila jaalarlapai jarugutunna daadulu, saagutunna maaranakaandapai charchalu jarapalani bhaavinchaanani, ayithe tana sannihitula suuchana meraku paryatananu raddu chesukunnatlu telipaaru.